《病中喜黄君常至时君常读书罗浮》
明代·韩日缵

有客从蓬岛，还来问采薪。竹篆坛中侣，梅魂月下人。

携将秋爽色，一濯我心神。顿使膏盲去，翻于泉石亲。

青山吾欲老，白社尔为邻。采药铁桥下，翛然复此身。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。